অৱশেষত পৰেশ বৰুৱাই নিজেই নিশ্চিত কৰিলে মুন্না বৰুৱা আলফা(স্বাঃ)লৈ যোৱাৰ কথা। বৰুৱাই আলোচনাপন্থী আলফা নেতা প্ৰৱাল নেওগক ফোনযোগে এই কথা জানিবলৈ দিছে। আজি প্ৰৱাল নেওগে আমাৰ সাংবাদিকৰ সৈতে হোৱা বাৰ্তালাপত এই কথা প্ৰকাশ কৰিছে।
"মোক পৰেশ বৰুৱাই পৰহি ফোন কৰিছিল। তেওঁ মোক কৈছিল 'মুন্না মোৰ ওচৰ আহি পাইছে আৰু সি নিৰাপদে আছে'।" নেওগে আমাৰ সাংবাদিকৰ আগত কয়।
ইয়াৰ উপৰি পৰেশ বৰুৱাই মুন্নাৰ মাক (পৰেশ বৰুৱাৰ বৌৱেক)ক দুখ নকৰিবলৈ আহ্বান জনাব বুলিও প্ৰৱাল নেওগৰ আগত কোৱা বুলি তেওঁ আমাক জনায়।
"আমাৰ ল'ৰাই যদি বিপ্লৱ নকৰে কোনে কৰিব, সি যিহেতু স্বেচ্ছাই আহিছে তাক মই উভতি যাবলৈ নকওঁ", প্ৰৱাল নেওগৰ সৈতে কথা হওঁতে পৰেশ বৰুৱাৰ বক্তব্য এয়া।
উল্লেখযোগ্য যে যোৱা ১৫ নৱেম্বৰত পৰেশ বৰুৱাৰ ভতিজা মুন্না বৰুৱাই আলফা (স্বাঃ)ত যোগদানৰ বাবে গুচি যোৱা বুলি জনাৰ পিছত মাকে কান্দি কান্দি পুতেকক উভতি আহিবলৈ কাতৰ আহ্বান জনাইছিল। তাৰ পাছতেই পৰেশ বৰুৱাই মুন্নাৰ মাকক উদ্দেশ্যি প্ৰৱাল নেওগক ফোনযোগে এইদৰে কয়।
অৱশ্যে প্ৰৱাল নেওগক ফোন কৰাৰ সময়লৈ মুন্নাক পৰেশ বৰুৱাই লগ পোৱা নাছিল বুলিও জনাইছিল।
আলফা (স্বাঃ)ত যোগদানৰ বাবে যোৱা পৰেশ বৰুৱাৰ ভতিজা মুন্না বৰুৱাৰ মাক কল্পনা বৰুৱা মাত্ৰাধিক শোকগ্ৰস্ততাৰ বাবে অসুস্থ হৈ পৰা বুলি জানিব পৰা গৈছে। তেওঁক তিনিচুকীয়াৰ চিকিৎসালয়ত ভৰ্তি কৰা হৈছে বুলি পৰিয়ালৰ সূত্ৰই কয়। "পুত্ৰ শোকত বিগত তিনিদিন ধৰি কল্পনা বৰুৱাই কেৱল হিয়া ঢাকুৰি কান্দিছে।" এইদৰে কয় স্থানীয় এগৰাকী মহিলাই।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
